b'\n_START_ARTICLE_\nPime\xc3\xa4 t\xc3\xa4hti\n_START_SECTION_\nJuoni\n_START_PARAGRAPH_\nAluksen p\xc3\xa4\xc3\xa4tarkoitus on suojella Maata tuhoamalla mahdollisia ep\xc3\xa4vakailla radoilla olevia planeettoja, jotka saattaisivat sy\xc3\xb6ksy\xc3\xa4 t\xc3\xa4hteen seuraavan 10\xe2\x80\x89000 kierroksen aikana ja aiheuttaa novan. Aluksen laitteisto on vuosien kuluessa v\xc3\xa4hitellen vaurioitunut ja WC-paperi on loppunut. Budjettileikkausten takia Maasta ei voida l\xc3\xa4hett\xc3\xa4\xc3\xa4 huoltoalusta. Alus on 18 parsekin et\xc3\xa4isyydell\xc3\xa4 Maasta, p\xc3\xa4\xc3\xa4tellen 10 vuoden signaaliviipeest\xc3\xa4. Aluksen kapteeni on kuollut, mutta h\xc3\xa4nt\xc3\xa4 s\xc3\xa4ilytet\xc3\xa4\xc3\xa4n pakastettuna, ja h\xc3\xa4nen kanssaan voi keskustella._NEWLINE_Aluksen lemmikki, rantapalloa muistuttava avaruusolento, aiheuttaa ruokkijalleen melkein hengenl\xc3\xa4hd\xc3\xb6n hissikuilussa. Planeetat r\xc3\xa4j\xc3\xa4ytet\xc3\xa4\xc3\xa4n keinotekoisella \xc3\xa4lyll\xc3\xa4 varustetuilla l\xc3\xa4mp\xc3\xb6ydin-laitteilla. Yksi niist\xc3\xa4 ei kuitenkaan putoa laukaisulaitteen rikkouduttua, ja yhden miehist\xc3\xb6n j\xc3\xa4senen on ment\xc3\xa4v\xc3\xa4 ulos keskustelemaan sen kanssa fenomenologiasta, jotta pommi ei r\xc3\xa4j\xc3\xa4ht\xc3\xa4isi._NEWLINE_Aluksen miehist\xc3\xb6n j\xc3\xa4senet kuluttavat luppoaikaansa eri tavoin. Yksi haaveilee surffauksesta, ja h\xc3\xa4n on rakentanut pulloista soittimen. Yksi on erist\xc3\xa4ytynyt muista observaatiokupuun. Yksi ei ole astronautti ensink\xc3\xa4\xc3\xa4n vaan polttoaineteknikko, ja h\xc3\xa4n harrastaa kepposia. Aluksen \xc3\xa4\xc3\xa4ni\xe2\x80\x93kuva-tallennin (joka muistuttaa 8-raitaista kasettia) poistaa automaattisesti kaikki rivoudet:_NEWLINE_\xc2\xbb(Pinback katsoo videop\xc3\xa4iv\xc3\xa4kirjaansa): Menin Doolittlen luo halliin t\xc3\xa4n\xc3\xa4\xc3\xa4n. Sanoin "<poistettu> Doolittle". H\xc3\xa4n sanoi "<poistettu>". Min\xc3\xa4 sanoin "Tota noin <poistettu><ele poistettu>", eik\xc3\xa4 h\xc3\xa4n tajunnut._NEWLINE_\xc2\xbb'